Drego Whitederen

> **"...สิ่งที่สำคัญที่สุดไม่ใช่การถูกให้โอกาสหรือถูกปกป้อง   แต่เป็นการลุกขึ้นมาปกป้องสิ่งสำคัญที่ไม่สามารถหาอะไรมาทดแทนได้อีกแล้ว..."**
>
>

## Mental Condition

### Rate

AA

**Drego Whitederen** ;(เดรโก ไวท์เดเรน) สารวัตรไซจิสประจำหน่วยสืบสวนที่ 2 แห่ง WBC ภายใต้การขึ้นตรงต่อ SC ปรากฏตัวครั้งแรกใน Fallen และเป็นตัวละครหลักผู้ซึ่งคอยสืบสวนคดีต่างๆ โดยมีคดีที่รับผิดชอบหลักคือ คดีของซีโนเวล และการสืบหาตัวตนของสเตลล่า

## Appearance

ชายหนุ่มรูปร่างสูงโปร่งกำยำ ผมสั้นสีดำ และตาสีเทาเข้ม เขามักสวมสูทสีดำในขณะปฏิบัติงาน นอกเวลางานจะสวมเพียงเชิ้ตสีพื้นกับกางเกงขายาวเท่านั้น

## Personality

เดรโกเป็นสารวัตรไซจิสคนหนึ่งที่มีความสามารถและทักษะการสืบสวนที่โดดเด่น เขาทำงานที่อยู่ในความรับผิดชอบผ่านทักษะและสัญชาตญาณที่เฉียบคม สามารถรับมือกับสถานการณ์เฉพาะหน้าได้เป็นอย่างดีแม้จะไม่อยู่ในแผนการณ์ ตัดสินใจได้อย่างเฉียบขาดและแม่นยำ อีกทั้งยังไม่ถือตัวหรือแบ่งแยกตัวเองกับผู้คุ้มครองใต้สังกัตแต่เคารพกันในฐานะหัวหน้ากับลูกน้องที่ให้เกียรติซึ่งกันและกัน ทำให้เขาเข้าขากับเหล่าผู้คุ้มครองของตัวเองได้ดีและได้รับความเชื่อใจ

เขาเป็นคนที่จริงจัง หนักแน่น และมุ่งมั่นแทบตลอดเวลาทำให้บรรยากาศรอบตัวดูจริงจังตลอด นานๆทีจะมีมุมผ่อนคลายให้เห็นบ้าง (มักเป็นช่วงพักเบรค) ในช่วงนั้นเดรโกจะจมลงในความคิดของตัวเองเกี่ยวกับคดีและเรื่องต่างๆ

เขามีปฏิสัมพันธ์กับคนใหม่ๆได้ยากและไม่ค่อยดีนัก นอกจากเพื่อนร่วมงานเก่าที่เคยทำงานร่วมกันมาก่อน แต่ก็ไม่ได้หยิ่งหรือถือตัวอะไรทำให้หลายๆคนชื่นชมเวลาทำงานด้วยกัน

## Personal Background

ชายหนุ่มผู้ดำรงตำแหน่งสารวัตรไซจิสประจำหน่วยที่ 2 ในอดีตเขาเคยพยายามสอบเข้าเป็นสารวัตรไซจิสและได้รับคำแนะนำจาก 'ครอยส์' สารวัตรรุ่นพี่ที่เขารักและเคารพมาก ทว่าการตายของครอยส์ในการสืบสวนคดีหนึ่งนั้นทำให้เดรโกกลายเป็นคนเคร่งขรึม จริงจัง และสุขุมมากขึ้น หรืออีกนัยหนึ่งคือเหตุการณ์ในครั้งนั้นนับเป็นแผลใจในความทรงจำของเขา

เดรโกนั้นสนิทสนมกับ 'เซซิเลีย' และ 'แอสตัน' ผู้คุ้มครองประจำหน่วยของตัวเองโดยไม่ยึดสถานะว่าตัวเองเป็นผู้บังคับบัญชาใคร อีกทั้งลักษณะนิสัย และทัศนคติการทำงานของเขายังทำให้เขากลายเป็น 'บุคลากร' ในอุดมคติของระบบ SC ซึ่งทำให้เขาถูกจับตามองเป็นพิเศษ และแม้ว่าเดรโกจะยึดมั่นในความถูกต้องมากแค่ไหน แต่ตัวเขาก็ระแคะระคายในตัวระบบอยู่บ้าง แต่เพราะระบบนั้นสามารถปกครองสังคมได้เขาจึงเชื่อมั่นและทำงานให้กับระบบมาตลอด ทั้งด้วยความเชื่อของตัวเองและการยึดเหนี่ยวของครอยส์

เดรโกเชื่อมั่นในสัญชาตญาณของตัวเองซึ่งเป็นสิ่งที่เขาได้รับการสอนมาจากครอยส์เมื่อครั้งยังเป็นนักเรียนฝึกหัด และเขาก็ใช้สัญชาตญาณในการสืบคดีประกอบกับหลักฐานและทฤษฎีต่างๆอยู่เสมอ ในการสืบสวนคดีของซีโนเวล เดรโกใช้สัญชาตญาณของตัวเองในการสืบหาร่องรอยจนพบหลักฐานและเบาะแสมากมายที่สาวไปถึง 'สเตลล่า' องค์กรภายในสังกัดของ Lunatic ผู้อยู่เบื้องหลังแผนการของซีโนเวลและคดีฆาตรกรรมต่างๆ และจากการสืบสวนนั้นก็ทำให้เดรโกค้นพบความจริงเกี่ยวกับการที่ 'อัลฟ่า' หรือ 'รีท แลนด์เวส' อดีตเพื่อนร่วมเรียนสมัยที่ยังสอบเป็นสารวัตรไซจิสด้วยกันกลายเป็นเมนดิส

เดรโกนั้นมองลูน่าในฐานะ 'อาชญากร' และนับเป็นศัตรูคนสำคัญที่ต้องถูกพิพากษา เขาเชื่อว่าลูน่ามีตัวตนอยู่จริงมาตลอดตรงข้ามกับคนอื่นๆในทีมของตัวเองที่คิดว่าชื่อนั้นเป็นเพียงเรื่องแต่ง เดรโกจึงใช้เวลาสืบหาความจริงจนได้พบกับเธอ ในการปะทะกันครั้งแรกเดรโกได้รับบาดเจ็บหนักจากการโจมตีของลูน่า นั่นทำให้เขารู้ว่าอาชญากรที่เขาตามตัวอยู่นั้นเป็นคนที่มีสติปัญญาและไหวพริบเกินกว่าคนปกติ จากนั้นเดรโกจึงเปลี่ยนเป้าหมายจากการตามล่าสเตลล่า มาไล่หาตัวลูน่าซึ่งเขาเชื่อว่าเธอคือกุญแจสำคัญในการไขปริศนาการก่อการร้ายที่สั่นคลอนรากฐานของระบบ SC และความพยายามของเขาก็เป็นผลให้ 'เดเนป' เลขาคนสนิทของลูน่าพาเขาไปพบกับเธอยัง 'อการ์ธา' ที่ซึ่งเป็นฉากสุดท้ายในการต่อสู้ของเขากับเธอ

## Important role

### **Fallen**

เดรโกนั้นเป็นตัวละครสำคัญในฐานะ 'สารวัตรไซจิส' ผู้คอยตามสืบคดีต่างๆ รวมทั้งคดีของซีโนเวล และสเตลล่า ทว่าภายหลังจากที่เขาเสนอความเป็นไปได้ของคดีในที่ประชุม และถูกปฏิเสธ เดรโกก็พยายามทำคดีต่อจนได้พบความจริงที่ตามหา และได้เผชิญหน้ากับลูน่าในที่สุด

## Relationships

### **Sesiria Alpir**

ผู้คุ้มครองประจำหน่วยที่ 2 ในความดูแลของเดรโก เธอนั้นปฏิบัติงานเคียงคู่กับเดรโกมาตลอดด้วยความรู้สึกเคารพ เซซิเรียประทับใจที่เดรโกไม่ได้มองเธอและคนอื่นๆในทีมเป็นผู้คุ้มครอง แต่มองพวกเธอเป็นเพื่อนร่วมงานและมนุษย์คนหนึ่งเหมือนกัน สำหรับเดรโกแล้วเซซิเรียเป็นผู้คุ้มครองที่ชาญฉลาดและอัธยาศัยดี อีกทั้งเขายังเห็นใจในภูมิหลังของเซซิเรียและเชื่อว่าสิ่งที่เธอกำลังทำอยู่นั้นคือหน้าที่ที่สมควรและเป็นสิ่งที่ตัวเธอสามารถตัดสินใจได้เอง ในตอนสุดท้ายที่เดรโกตัดสินใจจะตามล่าตัวลูน่า เขาได้บอกลากับเซซิเรีย และขอบคุณเธอในฐานะผู้คุ้มครองที่ดี และหวังว่าถ้าหากเขาได้กลับไปเธอจะพ้นจากสถานะที่ตัวเองยึดติดอยู่

### **Alan Vilnorem**

ผู้คุ้มครองประจำหน่วยที่ 2 เขานั้นเป็นผู้คุ้มครองคนแรกในหน่วยของเดรโก และยังสนิทสนมกับเดรโกมาที่สุด ในคดีเมื่อ 3 ปีก่อนที่เดรโกพิพากษาเมนดิส ในตอนนั้นเองที่อลันได้เห็นถึงความรู้สึกอีกด้านของเดรโกที่ไม่อยากพิพากษาด้วยการจบชีวิตของใคร แต่อยากจะช่วยเยียวยาและหาทางออกที่ดีกว่าให้กับอาชญากร และนั่นคือเหตุผลที่อลันมองเดรโกเสมือนเพื่อนร่วมงานและเพื่อนสนิท ไม่ใช่ในฐานะสารวัตรไซจิส ซึ่งเดรโกเองก็มองอลันไม่ต่างกัน ก่อนที่ในการตามล่าตัวลูน่าอลันจะยอมสละตัวเองลาออกจากการเป็นผู้คุ้มครองเพื่อช่วยเดรโก โดยที่รู้ดีอยู่แก่ใจว่าหากกลับไปแล้วตัวเขาจะถูกพิพากษาให้ประหารชีวิตอย่างแน่นอน แต่อลันก็เลือกความถูกต้องแบบเดียวกันกับที่เดรโกเลือก

### **Luna Al Macheldile**

สำหรับเดรโก เธอคือ 'อาชญากรผู้กระทำความผิดหนักหนาอย่างไม่น่าให้อภัย' เดรโกนั้นเกลียดชังความเลือดเย็นของลูน่า แม้จะเห็นด้วยว่าสิ่งที่ระบบ SC ทำนั้นไม่ได้ถูกต้องเสมอไป เขามองเธอในฐานะศัตรูคนสำคัญแบบเดียวกันกับที่ลูน่ามองเขา และสิ่งที่ลูน่าได้กระทำลงไปนั้นเป็นความผิดที่เกินกว่าจะเพิกเฉยได้ ทว่าด้วยความที่เธอเป็น 'มรดของพระเจ้า' ทำให้เดรโกไม่สามารถใช้ระบบ SC ในการพิพากษาตัวเธอได้ และนั่นคือสิ่งที่ลูน่าหมายตาเอาไว้ในการพิสูจน์ว่าเขาจะเลือกความจริงต้องและยอมรับว่าตัวเธอนั้นไม่มีวันถูกพิพากษา หรือความถูกต้องโดยการสังหารเธอและกลายเป็นฆาตรกรเสียเอง

### **Croys**

อดีตสารวัตรไซจิสผู้เป็นรุ่นพี่และผู้ดูแลของเดรโก สมัยที่เขายังเป็นนักเรียนสารวัตร ทว่าการตายของครอยส์ในคดีหนึ่งทำให้กลายเป็นแผลใจสำหรับเดรโก เขานับถือและเคารพครอยส์มาก และศรัทธาในมุมมองของครอยส์ที่มีต่อกฎหมาย ความถูกต้อง และมนุษยธรรมที่ควร

## Trivia

* รหัสของเดรโกในฐานะสารวัตรไซจิสคือ 2291-04
* เดเนปตั้งชื่อเล่นให้เดรโกว่า 'สุนัขตาบอดของ SC'
* หนังสือโปรดของเดรโกคือ The Republic (Plato) และ 1984
* ในบรรดาสาวัตรไซจิส เดรโกขึ้นชื่อเรื่องขับรถได้น่ากลัวที่สุด (แทบฝ่าฝืนทุกกฎเวลาปฏิบัติงาน)
* รถยนต์ที่เดรโกใช้คือ AUDI TT Coupe 2.0 Turbo FSI
* งานดิเรกของเขาคือ การอ่านหนังสือ ฝึกฝนร่างกาย และฝึกยิงปืน
* เดรโกนั้นสุขมอยู่เสมอ จนบางครั้งก็ไม่ค่อยแสดงออกทางสีหน้าเท่าไหร่ แต่ระยะหลังหลังจากที่โดน อ.แมรด ทัก เขาก็เริ่มพยายามมีปฏิสัมพันธ์กับคนอื่นมากขึ้น และปรับการแสดงออกของตัวเอง
* คดีแรกที่เดรโกทำก็คือ คดี DE4478 ซึ่งทำร่วมกับครอยส์
* ในวัยเด็ก เดรโกเคยเล่นเปียโนกับลูน่าที่เล่นไวโอลินในงานแสดงของโรงเรียน เมื่อครั้งที่ทั้งคู่ยังเรียนอยู่ด้วยกัน
* เดรโกใช้เวลานอนเฉลี่ย 4 ชั่วโมงต่อวัน
* อาหารที่เขาชอบคือ ขนมปังอบรสกาแฟ และ มันฝรั่งบด
* เขามักจะฝันถึงการตายของครอยส์อยู่บ่อยครั้ง แต่เมื่อถูกถามก็จะบอกว่า 'ไม่มีอะไร'
* ตอนออกจากประเทศ เขาใช้ชื่อปลอมว่า Kerwin (เคอร์วิน)
* สมัยก่อนเดรโกไม่สูบบุหรี่ แต่หลังจากที่ครอยส์ตายเขาก็เริ่มสูบ (ยี่ห้อที่สูบบ่อยคือ Dunhill และ Pall mall)
* พ่อและแม่ของเดรโกคือ Herbert Whitederen และ Ella Fortia